
C 
u un discurso pasiona y bon argumenta durante di e Congreso di 
InterExpo na Den Haag siman pasa, ex-Prome Minister di Aruba y 
actual lider di oposicion mr. Mike Eman, a boga pa creacion di un ‘Plan- 
bureau Social Economico’ pa Aruba, pero cu lo por traha pa e otro isla- 
nan di Reino den Caribe tambe. 


Mr. Mike Eman a pone enfasis riba e importancia di wak e aspectonan 
humano tras di e cifranan alarmante cu ta refleha e problemanan social 
y economico di Aruba.  Cu e pesimismo creciente den comunidad caus’a 
dor di pobresa, decadencia social, criminalidad y un diferencia cada dia 
mas grandi entre entradanan y oportunidadnan,  tambe aumentonan 
dramatico di costo pa haci negoshi, mr. Mike Eman a adverti cu comu- 
nidad ta para na un punto critico. 


El a subraya e importancia crucial di sentido comun y confiansa mey 
mey di e retonan grandi aki y a haya inspiracion for di e planbureaunan 
Hulandes, manera e Centraal Planbureau (CPB), e Sociaal Cultureel 
Planbureau (SCP) y e Planbureau voor de Leefomgeving (PBL). Eman a 
propone pa crea un instituto similar pa Aruba y e otro islanan di Reino 
Hulandes den Caribe, cu lo mester analisa y describi e bidanan humano 
tras di e estadisticanan social y economico. El a mustra riba e situa- 
cion alarmante cu miles di ciudadano na Aruba ta biba aden, dor di 
aumento drastico di costo di bida y e situacion totalmente abnormal cu 
entradanan ta keda cay mas y mas bou di e entrada minimo necesario 
pa existi, conoci como ‘bestaansminimum.’ 
Den 2022 no menos cu 50.000 ciudadano, cu ta mita di e poblacion 


di Aruba, tabata biba bou di of casi bou di e nivel di pobresa na Aruba. 
E proposicion di mr. Mike Eman pa un Planbureau Sociaal Economico 
na Aruba ta sali for di su conviccion cu ta crucial pa mustra riba e real- 
idad humano tras di e cifranan pa por yega na solucionnan duradero. 
Pa ilustra esaki el mustra riba exito di institutonan similar di Hulanda, 
en particular e Sociaal Cultureel Planbureau, cu a stimula e conscien- 
tisacion politico y consecuentemente e tumamento di accion, despues 
cu a publica raportnan cu a mustra e impacto real di e maneho cu a 
hiba. 


Cu e raport “Vijf jaar Caribisch Nederland, gevolgen voor de bevolking” 
di e Sociaal Cultureel Planbureau di Hulanda den su man, mr. Mike 
Eman a cita algun fragmento di e raport: 
“E perdida di forsa di compra di famianan a bira hopi pio, segun mayoria 
di esunnan cu a participa den e envestigacion riba tur e islanan”. “Pa 
loke ta toca forsa di compra, mayoria di ciudadanonan di e islanan ta 
bisa cu nan ta mas mal para cu prome cu 10 di october”. 


Mike Eman a sigui cita for di e raport di SCP: “E envestigadonan di SCP 
a nota hopi malcontento pa cu Hulanda pa motibo cu, den nan bista, 
Hulanda ta neglisha e islanan BES economicamente y no kier pone aten- 
cion na necesidadnan urgente di un parti grandi e poblacion“. 
Ta te ora SCP y otro institutonan a mustra riba e impacto humano 
grave di e situacion, riba  hendenan tras di e cifranan, cu den politica 
na e islanan, na Den Haag y den comunidad, a realisa cu mester haci 
algo contra di e pobresa alarmante aki. Cu esaki Mike Eman a ilustra 
y enfatisa e urgencia di un Planbureau Social Economico p’e islanan 
caminda sr Eman kier crea e instituto aki den cooperacion cu Hulanda 
pa e resultado di e investigacionnan y e rapportnan por tin autoridad 
y credibilidad na Den Haag tambe. Asina Mike Eman a clausura su 
discurso na e Congreso di “InterExpo” riba relacionnan den Reino cu 
un impacto grandi riba esnan presente. 


Durante Congreso InterExpo 


Mike Eman a urgi atencion pa 
e ser humano tras di e cifra 


G 
abinete Wever Croes I tabatin intencion di introduci un asina yama 
“sugartax” pero debi na resistencia formal contra esaki for di sec- 
tor comercial y politico, no a sigui cu e medida aki. 
Awor siman pasa autoridadnan di salud di Hulanda, a anuncia cu na 
1 di Januari di 2024, cual ta aki tres siman, lo aumenta e asina yama 
impuesto di consumo (verbruiksbelasting) lo wordo aumenta cu 17 cen 
pa liter loke ta nifica cu awor ta paga 29 cen pa liter, ya cu na e momen- 
tonan aki, tur hende ta paga 9 cen pa liter di bebidanan cu no a contene 
alcohol. 


Segun e anuncio di RIVM e aumento di impuesto aki lo ta pa bebidanan 
cu ta conoci aki na Aruba como refresco y e medida aki ta carga e 
nomber di ‘limonadetaks’ cu ta casi igual cu loke Gabinete Wever Croes 
kier introduci como sugartax. 


Segun RIVM e aumento aki ta referi na bebidanan sin alcohol cu ta 
wordo aplica refresco manera siroop, cerbes sin alcohol, juice di berdura 
y fruta y otro alcoholnan cu ta contene maximo di 1,2 porciento di 
alcohol. 
Na mes momento tambe a ser anuncia otro medida caminda cu compra 
di un boter di awa mineral, riba cual tabata cobra 9 cen di impuesto, 
esaki lo caduca cu e medida nobo cu lo wordo introduci dia prome di 
Januari 2024. 


Gabinete Wever Croes na 2019 tambe a papia di introduci un aumento 
riba principalmente refresco y juice nan cu ta contene hopi sucu pero e 
resistencia pa cu esaki, a pone gobierno cambia su vision, ya cu esaki 
tabata dirigi tambe na yuda salud di ciudadanonan. 


Cu e cambio na Hulanda otro aña, ta existi e probabilidad cu Gabinete 
Wever Croes II, lo por bay over na introduci un ‘sugartax’ atrobe cual 
lo genera un entrada adicional di 5 miyon florin pa caha di gobierno. 


Esaki ta si e medida aki, si e bira realidad, lo ta un impuesto di 10 riba 
tur bebida cu sucu y si esaki tuma luga, lo ta bon idea pa e fondo cu e 
medida aki lo genera, e bay pa yuda deporte den su totalidad. 


Gobierno demisionario lo tin cu atende cu introduccion di e medida aki 
ya cu pa prome di Januari 2024, ta casi sigur cu lo no tin un gobierno 
di coalicion ainda ya cu ta awe dialuna, e mediado Plasterk, lo reuni cu 
diferente partidonan riba loke su persona ta mira como hopi positivo pa 
yega na un coalicion nobo. 


“Sugartax” di Gabinete Wever Croes 
lo drenta na vigor na Hulanda 

L 
oke ningun hende por a pensa, a sosode riba un vuelo di e 
compania di aviacion Wingo, despues cu e avion aki a Sali for 
di Aruba rumbo pa ciudad di Cali na Colombia. 
Segun e agencia noticiero Colombiano, esta noticia Caracol, 
autoridadnan policial di Cali mester a acudi na yega di e vuelo aki 
pa un caso di ladronicia cu lo a ser cometi durante di e vuelo di e 
avion di Wingo. 


Un pasahero a dicidi di haci un intento pa horta placa di benta di 
snacks a bordo di e avion dor di stewardesnan cual placa nan ta 
pone den un lachi apart den e seccion caminda nan ta prepara 
cuminsa y warda e snacknan. 
E sospechoso di 63 aña dado momento a dicidi di lanta for di su 
stoel pa bay baño pero pa su mala suerte personal di e avion a 
tuma nota cu e placa a disparce net na e momento ey loke a pone 
cu a papia cu e homber kende a nenga esaki inicialmente pero 
no tabatin ningun otro pasahero cu a bay rumbo di e seccion 
aki cu no ta su persona. E pasahero aki kende ta di nacionalidad 
Colombiano, a ser informa cu capitan di e vuelo a pidi pa refuerso 
policial na momento cu nan aterisa na Cali y polisnan a bin te na 
e avion y dado momento a bay over na detencion di e persona aki. 


Segun publicacion di Caracol, varios pasahero Colombiano cu 
tambe a biaha pa Cali riba e vuelo aki, a considera e asunto aki 
un berguensa grandi ya cu nan paisano a haci mal propaganda pa 


e imagen di Colombia. 
Tambe a ser mustra cu autoridadnan policial di departamento di 
Valle del Cauca, a bay over na detene e pasahero kende despues 
a bin admiti di e pasa man pa e suma aki, cu tabata di $120 cual 
a ser confisca mesora for di dje. 


El a ser deteni mesora y polisnan a baha bay cu’ne pa warda di 
polis prome cu a permiti otro pasaheronan bandona e avion pero 
sin duda ta un caso cu a hala atencion na Cali mirando cu como 
pasahero riba un vuelo internacional, ta ser pensa cu e necesidad 
pa haci esaki lo no a existi mes pero asina mes tin hendenan cu ta 
abusa formalmente di trabou di otronan. 


E compania Wingo, na luna di juli a dicidi di amplia su vuelonan 
riba e ruta di Cali pa Aruba y vice versa, caminda su avionnan 
ta bula tanto riba diamars como diasabra pa Aruba y ta regresa 
mesun dia bek na e ciudad Colombiano pero no a duna informa- 
cion si ta diasabra ultimo e acto di ladronicia aki a sosode. 


Dia 3 di Juli di e aña aki, Minister di Turismo Dangui Oduber hunto 
cu CEA di Aruba Tourism Authority, esta Ronella Croes, a yama 
bon bini na e prome vuelo aki for di Cali den presencia di repre- 
sentantenan di e compania Wingo caminda ta considera e ruta 
nobo aki, como parti di e plan di ATA pa logra un diversificacion 
den e vuelonan pa varios ciudad di Colombia. 


A gara ladron riba vuelo di Wingo pa Colombia 

A 
tuma nota di reaccion di Parlamentario Gerlien Croes tocante e cambio haci 
den e Presupuesto Supletorio 2 bisando cu esaki mester a bay Raad van Ad- 
vies prome cu el a wordo manda Parlamento. Segun Parlamentario Croes, den e 
version cu a bay Staten a hinca aden un cambio di e LV Begroting 2023 di DOW 
pa his’e cu e 1.2 miyon florin pa por drecha e incinerator y asfalta 2 speelplaats. 
Mientras cu e version di e Presupuesto Supletorio 2 cu a bay Raad van Advies 
no tabatin e cambio ey. Den e caso aki, tanto Parlamentario Gerlien Croes como 
Parlamentario Ryçond Santos do Nascimento ta referi na Constitucion. 


Prome Minister Evelyn Wever-Croes a duna di conoce cu Gobierno di Aruba a actua 
na un manera responsabel y a manda e Presupuesto Supletorio 2 pa Raad van 


Gobierno di Aruba a actua na un manera responsabel y a cumpli cu Constitucion 
E cambio cu a wordo haci den e presupuesto 
supletorio 2 no mester a bay Raad van Advies 


Advies. Premier Wever-Croes a indica cu e cambio 
aki cu a wordo haci den e Presupuesto Supletorio 
2, no mester a bay Raad van Advies. Esaki, segun 
e prome mandatario di nos pais, ta conforme ley. 
“Gobierno por adapta e presupuesto di DOW cu 
a pasa Januari 2023 cu un ley di Presupuesto 
Suppletorio sin cu esaki bay bek Raad van Advies. 
Den e tipo di discusionnan asina ta hopi impor- 
tante pa contesta e siguiente pregunta: ta trata di 
un ‘ingrijpende wijziging’ of no”. 


Si ta un cambio substancial, cu consecuencianan 
financiero of huridico of estatal hopi grave, e ta 
wordo considera como “ingrijpende wijziging” y 
e ora e cambio mester bay bek Raad van Advies 
segun Articulo 22 di Landsverordening Raad van 
Advies 2022 (y no Constitucion). Pero den e caso 
specifico aki, segun Prome Minister, no ta trata 
di un “ingrijpende wijziging”. E suma en cues- 
tion compara cu e suma total di e Presupuesto 
Supletorio 2 y presupuesto 2023 mes ta indica 
esey caba. “Cu nos a haci un cambio den un ley 
(e Begroting DOW2023), riba su mes no ta cambia 
e conclusion. E cambio no ta “ingrijpend” manera 
nan ta insinua. Ta trabounan cu DOW ta haci caba 
y ta mas bien un cambio administrativo. Ta 1.2 
miyon pa haci e trabounan di DOW y ta presu- 
puesto di Land Aruba ta aloca e fondonan ey pa 
DOW”, Prome Minister a indica. 
Prome Minister a remarca cu no por sigui e linea 
di Parlamentarionan Gerlien y Ryçond y manda tur 
cambio Raad van Advies. Esaki lo stroba e proceso 
di legislacion innecesariamente. Mientras aki ta 
trata di presupuestonan cu ta basa riba “budget- 
recht” di Staten, e derecho mas bieu y importante 
di un Parlamento. No di un Raad van Advies. 

N 
o ta prome bes pero lo no ta ultimo bes tampoco, cu Prome Minister 
di pais Aruba, Evelyn Wever Croes, ta wordo acusa di ta gañamento, 
pues di ta un ‘mentiroso.’ 
Parlamentario di fraccion di AVP, sr Arthur Dowers ta mustra cu for di 2017 
durante di campaña electoral, e lider di MEP a presenta su mes como un 
lider cu tin curashi di gaña henter un pueblo, so propio votadonan. 


“El a priminti den nomber di su partido, cu lo baha prijs di awa y coriente, 
baha prijs di gasolin, reduccion di gastonan di abogado y tambe biaha- 
mento, a priminti di introduci un programa y e promesa di mas grandi 
tabata di drecha e situacion financiero di gobierno SIN tuma medida. 
Casi shete aña despues no a cumpli cu ningun di e promesanan aki, al 
contrario pa loke ta programa social ta un set di ‘friends & family so a 
haya trabou den un departamento nobo cu a wordo lanta y problemanan 
social awe ta mas grandi cu nunca. 


Pero na momento c’un mandatario halto di Hulanda, kende ta Secretaria di 


Parlamentario Arthur Dowers 


Un Prome Minister cu ta gaña no ta un minister cu integridad 


Estado van Huffelen bin dilanti, no un bes pero 
na varios ocasion y bisa cu Prome Minister no 
ta cumpli cu asuntonan cu su gobierno mes a 
bisa cu e lo haci, medidanan cu el a firma pa 
esakinan, anto esaki ta un berguensa grandi. 


E mandatario Hulandes a bisa esey caba na 
momento cu Evelyn a firma pa introduc- 
cion di un ley di RAFT, a firma pa esaki como 
condicion pa ricibi ayudo financiero durante 
pandemia di covid y awor atrobe e ta declara 
cu Prome Minister di Aruba, ta bisa cosnan cu 
no ta berdad. 
Un biaha mas van Huffelen ta declara publica- 
mente cu no ta berdad cu loke e lider di MEP 
ta bisa cu ta Hulanda a impone exigencianan 
den e cambio di ley di LAft, cu su gobierno 
mes a propone, anto ta bisto cu su persona no 
ta un mandatario integro. 


Ta bisto cu te na ora cu Evelyn keda como 
Prome Minister, pais Aruba lo no ricibi ayudo of 
sosten di Hulanda pa cualkier tipo di ayudo, ya 
cu un gobierno nobo ta na caminda cu sigur lo 
bay exigi pa respeta acuerdonan cu el a firma. 


Ta un berguensa cu na Hulanda mandatari- 
onan ta confirma y constata cu nos pais tin 
un lider di gobierno cu no ta tene su mes na 
reglanan di ‘good governance’ y henter su 
gobierno, incluso e Minister di Integridad, 
ta sigui permiti e gañamento aki tuma luga,” 
Parlamentario Arthur Dowers a trece dilanti. 

E 
artista Dominicano, Romeo Santos cu a ser ricibi cu asina hopi fanfaria, a 
converti su concierto di dos dia, ya cu el a cuminsa diasabra y caba diad- 
omingo, den un tremendo decepcion, no solamente pa e casi 8 mil hende cu a 
bay mira e cantante aki den accion pero sin duda tambe pa e organisadonan di e 
concierto. Ningun hende a spera e situacion cu a presenta diasabra anochi, sigur 
caminda a habri porta for di 5’or di atardi, pa facilita entrada di miles y miles di 
fan di e cantante aki, kende for di momento di a negocia cu e organisadonan, 
a duna e impresion cu e ta un cantante hopi serio, bon organisa ya cu el bin cu 
cierto exigencianan cu a laga hopi hende babuca. 
Aparentemente su ‘perfeccionismo’ tabata un “fake” total ya cu e forma con 
henter e anochi a cana, tabata mustra di un artista cu no ta organisa y no tin 
respet pa esunnan cu a paga e cantidad di placa cu el a pidi. 
Romeo a impresiona hasta cu no solamente su exigencianan, kico e kier come, 


Concierto Romeo Santos a 
bira un decepcion y un rip off 


kico e kier bebe y unda e lo hospeda pero tambe 
pa e hecho cu e tabata biaha cu su propio jet priva 
mescos cu musiconan di su banda. 


Wel hendenan cu a bay for di 5’or di atardi sperando 
cu pa mey anochi nan lo ta na cas, a sinta of pa 
oranan largo, hasta por bisa cu tin fanaticonan cu 
a keda pa casi 12 ora riba pia, sperando presen- 
tacion di nan idolo, kende a decepciona formal- 
mente. 


Ningun cantidad grandi den e mundo di musica, 
na ningun parti di mundo, ta di e mal organisa 
aki, ya cu ta imposibel pa un cantidad di e taya di 
Romeo, ta pisa suela di Aruba pa 3’or di merdia 
y despues ta bin resulta cu e jet priva cu miem- 
bronan di su banda y instrumentonan musical, ta 
yega Aruba despues di 1.30 di marduga. 
No tin hustificacion pa esaki y no solamente a dal 
henter e publico cu a asisti na e concierto aki un 
cara abou pero henter e organisacion di Santos 
a faya cu e empresario- y organisacionnan cu a 
contrata su persona pa e concierto aki. 


Riba dje a firma cu Romeo for di algun luna ante- 
rior pues no por tin ningun tipo di hustificacion 
cu transporte di e banda y instrumentonan, a cay 
asina laat y aki ta lanta e duda cerca AWEMainta 
cu e hendenan aki tabatin un otro cita na un otro 
pais den oranan tempran di anochi pa despues 
subi avion y Sali pa Aruba. 


Pa banda di 4’or di marduga, loke ta super laat, 
Romeo a dicidi di subi scenario haciendo algo cu 
simplemente e lo no por na un pais manera Merca 
of cualkier otro pais grandi. 
Recientemente na Miami a tuma luga un concierto 
di Luis Miguel, caminda a anuncia cu su persona lo 
subi stage pa canta 8’or di anochi y esaki a resulta 
di ta e caso y tambe tabata den e contract cu Luis 
tin cu duna un presentacion di 1 ora y 45 minuut 
loke tambe a resulta di ta e caso. 


Diadomingo mainta Romeo no a cumpli pa canta 
1 ora y 30 minuut ya cu autoridadnan policial a 
dicidi cu mester caba cos net 5.30 ya cu tabatin 
otro cosnan palabra y mando policial a reconoce 
e peliger di haya miles di hende, formalmente 
cansa, subi auto pa trata di yega nan cas mas 
rapido posibel. 
P’esey pa hopi hende e concierto aki a bira un rip 
off di marca mayor, no di parti di e organisadonan 
pero si di parti di e cantante aki!!! 

D 
iasabra den oranan di anochi rond di 8’or 
polis ta wordo pidi altura di Reality Super- 
market, unda cu lo tin un caso di bendemento di 
cosnan supuestamente horta. Ta asina cu algun 
dia atras un persona lo a reporta cu antisocial- 
nan lo a horta cosnan di of for di su boto. 
Pues varios cos a wordo horta. 


Diasabra anochi, un conoci di dje lo a mira of 
haya informacion cu altura di un supermercado 
na Catiri, un persona lo ta bendiendo e artic- 
ulonan. Mas cu claro mesora doño di e articu- 
lonan segun nos a compronde lo a yega e sitio y 
ya a pidi pa polis. 


Polis despues di basta rato a yega. Por a separa 
e partidonan y despues di a tende e versionnan 
y cu e doño entrega keho di ladronicia a bay over 
na detene un persona. Polis mesora a hiba e 
sospechoso pa warda di Shaba, unda cu lo sinta 
cu Sub Fiscal pa saca afo kico tur lo bay sosode. 


D 
iadomingo marduga polisnan a bay altura di 
Plaza Daniel Leo, unda cu hende lo a mira un 
adicto canando cu locual ta parce un cuchiu. 


Momento cu polisnan a yega y acerca e homber 
nan ta nota cu tin varios placa benta ariba suela. 


Esaki a haci cu polisnan a bay over mesora na 
detene e homber, debi cu nan ta pensa cu e la 
drenta un caminda y a horta. 


A pidi pa transportwagen di C.E.A cu ta asistiendo 
polis den e dianan pa hib’e warda, unda cu lo bay 
papia cu ne y mira si e lo bisa unda e la haya e 
placa. 


Adicto deteni den oranan di marduga 


Un persona deteni, sospecha di bende articulonan horta for di un boto 

D 
iasabra pasa di mey anochi polis a bay poco 
pazuid di rotonde di Tanki Leendert, unda cu 
un pickup a accidenta. Na prome instante testi- 
gonan a papia di un accidente serio, debi na e 
zonido fuerte. 


Na yegada di polis nan ta topa cu un pickup Isuzu 
benta pabou di caminda, e parti dilanti cerca di 
un cura di cas net cu e no a dal e. Segun e chauf- 
feur e lo a sali di e caminda cerca di e truck di 
cumind y debi na e caminda muhe e lo a perde 
control completo ariba e auto. 


E la dal contra algun baranca y te hasta a move 
esakinan, causando daño grandi na e vehiculo 
parti dilanti. Takelwagen mester a wordo avisa 
pa yega y asina move e auto for di caminda y 
hib’e su destinacion. 


Niun hende a resulta herida den e accidente aki. 


Auto a dal contra algun baranca na Tanki Leendert 


Dialuna, 11 December 2023 
SUCESO 
12 
AWEMainta 


D 
iasabra marduga algo pasa di 1’or ambu- 
lance a bay Tanki Leendert, altura di Wen- 
dy’s pa un accidente. 


Na yegada, di ambulance nan a topa cu 
e chauffeur di un Mini Van, e no tawata 
desea asistencia medico y tawata mas tanto 
intoxica. Paramediconan a splic’e kico ta kico y a 
bandona e sitio. 


Ta asina cu algun rato despues polis a yega y ta 
constata cu e chauffeur di Van a dal dos otro auto 
prome cu e la stop completamente. Agentenan 
a pone supla, siguiendo e protocol y esaki no a 
bay bon debi cu e cabayero tawata hopi burachi. 
No a keda nada otro pa bay over na detencion, y 
esaki no a bay di e facil ey. 


Un rato nan mester a pone e chauffeur ariba 
suela. Na final agentenan mester a hib’e warda 
di Shaba, unda cu e lo mester a wordo presenta 
dilanti un Sub Fiscal pa mira kico lo pasa cu ne. 


Controlnan di parti Cuerpo Policial lo continua 
durante e periodo druk di december, pues tene 
cuenta cu bo documentonan mester ta ordo y 
mas cu claro no core auto bou influencia.  


Chauffeur burachi ta dal 2 auto staciona na Tanki Leendert 


Dialuna, 11 December 2023 
AWEMainta 
SUCESO 
13 


D 
iasabra atardi den careda di 5:30 ney un ac- 
cidente basta serio a tuma luga na Noord. 


Polis y ambulance a dirigi nan mes poco mas 
pariba di Del Rey Appartements, pa un accidente 
frontal entre dos vehiculo. Tres ambulance a 
presenta na e sitio pa atende cu esnan herida. 


Ta asina cu un Nissan Versa den bocht a bay 
mucho na man robes y pa mala suerte a topa cu 
un Nissan Sentra, y ta dal frontal. Polis a cera 
e caminda, wardando departamento di trafico 
yega pa cuminsa cu nan investigacion. Un dama 
y un cabayero lo ta esnan cu a wordo transporta 
pa Hospital.  


Dos persona herida den accidente frontal na Noord 

C 
ada bes cu presidente di parlamento trece su opinion padi- 
lanti, pueblo por constata e arogancia, ignorancia y hasta 
un actitud comico di e meneer aki. Despues cu mi a publica mi 
preocupacion encuanto e maltrato y discriminacion cu nos pen- 
sionadonan ta hayando for di e actual Gabinete y tambe for di 
presidente di parlamento, cu practicamente a insulta nos pen- 
sionadonan cu nan lo bin na remarke pa un audiencia cu parla- 
mento te cu 2025, por a constata atrobe un reaccion comico in- 
fantil di e presidente di parlamento dirigi na mi persona. 


Cu e comico aki kier a yama mi pa tur sorto di cos, entre otro e Lora nobo di Mike Eman, pa mi 
persona no ta haci ningun efecto pero mas bien mi ta gradici su persona di a tuma mi relato na 
cuenta y tambe cu a pone mi pasa un rato pret chistoso (vrolijk) cu su relato. Pa su informacion 
locual mi relato tawata divulga ta simplemente e preocupacion y incertidumbre cu nos pension- 
adonan ta bibando actualmente bao di maneho desastroso y sin compasion di e Gabinete actual. 


Mi ta keda ripiti cu nos pensionadonan semper a wordo ignora y lubida bao cada gobierno cu 


Juni Croes: 


Arogancia y ignorancia cu presidente di 
Parlamento, sr. E. Vrolijk t’e refleho di e gobierno 


signatura di partido MEP. Ta danki na nos Prome Minister 
di e pais aki cu ta sr Henny Eman pensioen di biehes a 
redobla. No ta mi intencion di bay den historia y ripiti locual 
mi a skirbi den mi relato anterior, cu a pone nos presidente 
di parlamento sapatia y perde strea di noord y cu a wak 
hasta loranan ta bula rond di su cabes, pero si den otro 
relato lo mi sigui amplia mi mes y trece padilanti e incerti- 
dumbre cu nos pensionadonan ta bibando actualmente. Mi 
ta haci e compromiso cu nos pensionadonan cu lo mi ta un 
vocero y semper lo sali na vanguardia di nan derechonan y 
trato husto cu poder di Dios,contra tur maldad di cu partido 
MEP tin contra nos pensionadonan. Esnan di MEP y special- 
mente sr Vrolijk ta lubida cu un dia e tambe lo mester cobra 
pensioen,y lo mi no ta kere cu sr Vrolijk lo kier wordo trata 
asina,manera MEP ta haciendo cu nos pensionadonan. 


Tambe por a constata den un rueda di prensa di partido MEP 
algun luna atras, unda cu e mes un comediante aki a reac- 
ciona masha baho mes riba e protesta cu lider di fraccion 
di AVP y un grupo di ciudadanonan a tene dilanti ELMAR 
N.V., encuanto e 15 miyon cu Raad van Advies a cues- 
tiona cu gobierno a haya extra y pakico no haci uzo di e 
suma aki pa yuda baha gasto di coriente pa nos pueblo, cu 
bao di e gobierno actual a bin ta subiendo drasticamente. 
Remarcabelmente e comico presidente di parlamento aki a 
sali den su furia indicando cu si hasta uza e 15 miyon aki 
pa baha gasto di coriente, ainda ta resta 20 pico miyon di e 
“porkeria” di debenan cu gobierno di AVP a crea. 


Wel wel si e tin sikiera 5 placa di sinti, e algun “porkerianan” 
cu e ta referi na dje, ta entre otro pagonan di debenan pa 
salvaguardia e desaster cu e gobierno di MEP a laga atras 
na 2009. Berdad gobierno di AVP a haci debenan necesario 
pa salvaguardia e fondonan di entre otro AZV, SVB, APFA 
(cu tawata na rand di bancarota), drecha schoolnan cu 
tawata den ruina, renobashon completo di bestuurskantoor 
y di ex -belastingkantoor, edificio di corte di husticia, Green 
Corridor, Watty Vos Blvd etc. etc. 


Tambe mi no por keda sin menciona e indexering/ vakan- 
tieuitkering cu ambtenaarnan y maestro di schoolnan cu pa 
mas di 7 aña largo no a cobra debi na e medida imponi door 
di e gobierno di MEP, cu gobierno di AVP a paga esakinan 
bek. 


Si pa e comediante presidente di parlamento Vrolijk tur e 
debenan aki cu a wordo paga ta un porkeria, anto pakico 
e tambe a acepta e indexering y vakantiegeld cu e la haya 
for di e gobierno di AVP despues di 2009? Si e indexering/ 
vakantiegeld aki tawata parti di e “porkeria” di debe manera 
e mes a expresa, anto pakico no a nenga esaki y debolbe 
esaki bek? Tin un dicho hopi cla y raspa: no scupi na laira pa 
e no cay den bo mes un cara. 


Ta como sifuera e meneer presidente di parlamento aki tin 
un odio y repudio contra Mike Eman y AVP. Algo cu sigur mi 
no ta comprende, pasobra esaki ta pone mi hopi di pensa 
mes y mi mente a bay te na 2009 ora partido AVP tawata 
organisado di henter e asunto di votacion pa parlamento 
Europeo, riba un incidente cu a tuma luga dilanti di Top FM 
na Santa Cruz. Pero digno pueblo keda pendiente na unda 
lo mi bay en extenso riba e sucedido aki den otro comuni- 
cado. Mi ta termina cu e siguiente dicho na Hulandes: HET 
KAN VERKEREN!!!! 

D 
en un esfuerso transformado pa 
atende su retonan di siguridad ali- 
menticio, Brasil ta drenta den un cam- 
bio significativo pa aleha di agricul- 
tura intensivo. Como signatario di e 
Declaracion di COP28 riba Agricultura 
Sostenibel, Sistema Alimentario Re- 
siliente y Accion p’e Clima, Brasil kier 
remodela su enfoke di produccion y 
consumo di alimento reconociendo e 
necesidad urgente di un sistema ali- 
menticio sostenibel y resiliente. 


Agricultura intensivo, domina pa un 
grupo di empresa, ta un obstaculo pa 
Brasil, di cuater productor mundial di 
alimento. Agricultura familiar, cu sola- 
mente ta ocupa 23% di e superficie 
cultivabel, ta contribui notablemente 
na 70% di e alimentacion di e pobla- 
cion. Consciente di e desbalansa aki, 
e ONGnan y e empresanan di creacion 
nobo ta colabora cu e comunidadnan 
pa aumenta e diversidad di e alimen- 
tonan y e resistencia di e suministro. 


Ta premira cu e compromiso di e declara- 
cion di COP28 ta reduci significativa- 
mente e deforestacion, un paso crucial 
segun Ludmila Rattis, di e Instituto 
di Investigacion Medioambiental di 
Amazonia. Rattis ta subraya e papel 
esencial di conservacion, restauracion 
y colaboracion cu e pueblonan indigena 
y e agricultornan familiar pa configura 
e futuro di e produccion agricola. 


A pesar di e desafionan, tin optimismo 
cu e fortalecemento di agricultura 
familiar y e mehoracion di e conexion 
productor-consumidor 
lo 
fomenta 
e resiliencia den e suministro n’e 
ciudadnan di alimento accesibel y salu- 
dabel. Jaqueline Ferreira, na encargo 
di e cartera di sistema alimenticio di e 
Instituto Escolhas, ta destaca e impor- 
tancia di e medidanan aki pa sortia e 
complehidadnan di e actual panorama 
alimenticio Brasileño. 


Door di atende cuestion manera 
lunch escolar, caminda cu 30% di e 
presupuesto ta destina na agricul- 
tura familiar, ta sali pa reluci proyecto 
innovador. ONG manera Imaflora, ta 
colabora cu e comunidadnan pa esta- 
blece 
agroindustria, 
garantisando 
alimento regional sano p’e program- 
anan escolar. 


Alberto 
Broch, 
presidente 
di 
e 
Confederacion 
di 
Organisacion 
di 
Productor Familiar di Mercosur, ta 
boga pa un sistema agroindustrial mas 
diversifica cu ta promove e cooperati- 
vanan y e agroecologia. Ta subraya e 
necesidad di un preparacion medioam- 
biental cu ta tene na cuenta husticia 
social. 


E estudio di Instituto Escolhas ta 
propone un enfoke transformado, ta 
recupera e zonanan deforesta medi- 
ante sistema agroforestal por genera 
balor economico, elimina CO2 y produci 
alimento den abundancia. E momento 
actual ta considera crucial p’e siste- 
manan agroforestal contribui significa- 
tivamente pa caba cu e deforestacion. 


E empresanan cu ta lanta manera 


Belterra, finalista di e premio Earthshot, 
ta 
implanta 
activamente 
sistema 
agroforestal den e zonanan menasa. 
Belterra, respalda pa un importante 
inversion di Amazon, kier demostra e 
disponibilidad di e agrosilvicultura n’e 
ganaderia tradicional. 


Valmir Ortega, fundado di Belterra, ta 
señala e reto cu por cambia e practi- 
canan agricola cu sistema di sprinkle, 
pero ta subraya e impacto positivo 
den e disponibilidad y trabao. E siste- 
manan agroforestal ta resulta no sola- 
mente mas confiabel economicamente, 
sino tambe sostenibel desde e punto di 
bista medioambiental, loke ta contribui 
na mehora e condicionnan social y 
economico. 


E caminda pa sigui pa agricultura 
sostenibel ta alinea cu e discurso global 
mas amplio riba mitigacion di cambio 
climatico y motivacion di resiliencia. 


E compromiso di Brasil cu e practi- 
canan sostenibel, apoyando p’e inicia- 
tivanan di base y proyecto innovador, 
ta encera e promesa di transforma su 
sistema alimenticio na beneficio tanto 
di e poblacion como di medioambiente. 


Cambio di Brasil pa un agricultura sostenibel 


Na caminda pa un siguridad alimenticio garantisa 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


D 
urante e celebracion di Grupo di Betico en conexion cu 
nan 55 aniversario, Minister Maduro di Cultura compa- 
ña pa Minister President den nomber di Gobierno di Aruba a 
brinda un reconocemento na sr. Marco Leoncito Croes, miho 
conoci como Papa Maiky. Sr. Croes ta e unico integrante di 
‘Betico y su Grupo’ cu awe nos conoce como Grupo di Beti- 
co, cu tin 55 aña ta aporta na nos cultura di fin di aña. 


Prome cu e grupo a haya un nomber, e grupo tabata toca 
den seno familiar y despues cu e grupo a dicidi pa sali afo 
y participa den Festival di Dande, Betico cu tabata lidera e 
grupo a duna e grupo e nomber di ‘Betico y su Grupo’. Papa 
Maiky tabata e cantante di Dande di e grupo y unda cu e 
grupo yega pa presenta Papa Maiky tabata e cantante prin- 
cipal cantando e Dande cu un briyo y smaak masha unico y 
semper cu su sonrisa y cariño cu ta identifica Papa Maiky. 
Su forma di canta e Dande, su baile y movecion di mannan 
tocando su maracanan ta haci Papa Maiky unico den su 


estilo ora di presenta. Algo peculiar y unico ta cu Papa 
Maiky nunca a skirbi letra pa Dande, semper el a canta for 
di cabes, cantando loke ta sali for di su curason. Papa Maiky 
a sali Rey di Dande, tanto den ‘Betico y su Grupo’ y despues 
cu Betico a fayece y mas hobennan a forma parti di e grupo, 
esaki a haya e nomber di ‘Grupo di Betico’, y aki tambe Papa 
Maiky a sali Rey di Dande. 


Papa Maiky ta yiu Mo Joonchi Croes cu tabata toca y canta 
Dande cu Mo Tito. Aki por mira un ehempel con tradicion ta 
wordo traspasa di generacion pa generacion. Di Mo Joonchi 
pa Papa Maiky y di Papa Maiky pa Maikito, di Maikito pa 
Michael y di Michael pa Nathan. Aki por mira 4 generacion 
formando parti di Grupo di Betico y asina traspasa nos tradi- 
cion pa e keda biba den nos comunidad. 
Papa Maiky ta un ehempel y muestra di amor pa nos cultura 
y tradicion inculcando loke su grandinan a siñe pasando 
esaki pa su yiu, nieto y bisanieto. Como tambe e ta un role 
model, un motivador, un inspirador y un consehero pa cada 
miembro di Grupo di Betico. 


Aruba por ta orguyoso di e aporte di Grupo di Betico y di 
Papa Maiky cu pa 55 aña caba ta aporta na nos cultura di 
fin di aña. Pa mustra aprecio na e trayectoria bunita aki, a 
scoge e momento special durante e celebracion di Grupo di 
Betico pa reconoce y gradici Papa Maiky pa e 55 aña di dedi- 
cacion na nos cultura. Masha danki Papa Maiky. 


Minister Maduro ta reconoce Papa Maiky 
como e integrante di Grupo di Betico 


Cu ta cumpli 55 aña ta aporta na Aruba su cultura di fin di aña 

D 
iabierna anochi den un ambiente hopi festivo, Minister di 
Asuntonan Economico, Sr. Geoffrey Wever, hunto cu Sr. 
Guillermo Raymond di Post Aruba y Sr. Tito Bolivar di Artisa a 
cende e luznan den caya principal di San Nicolas, y asina tam- 
be a inicia Christmas Fair den Promenada na San Nicolas. 


Den e mesun tiro a inaugura oficialmente Space 21, un espacio 
cu ta exponde diferente tipo di arte y añadi na e movemento 
artistico di e area. Den colaboracion cu Post Aruba, bishitan- 
tenan por a admira mas di 100 obra di stampia cu a wordo 
desplega na Space 21 durante e evenemento di e Christmas 
Fair. 


E evento aki, cu su combinacion di arte, cultura, y celebracion 
comunitario, a demostra e rikesa y diversidad di San Nicolas. 
E luznan nobo, instala cu tanto dedicacion y cuidao, a duna e 
fair un toke magico, iluminando no solamente e cayanan, pero 
tambe e curasonnan di tur esnan presente. 


Den e ambiente festivo ey, bishitantenan a por disfruta di un 
variedad di presentacion artistico, incluyendo baile y actonan 
aerial impresionante. E artesanonan local a demostra nan 
talento y creatividad, ofreciendo productonan unico na benta 
specialmente pa e temporada di Pasco y fin di aña. 


“Esfuersonan di DOW y tur e partidonan involucra den e 
proyecto aki ta merece un aplauso grandi. Nan dedicacion y 
trabou duro a yuda pa ilumina no solamente e cayanan di San 
Nicolas, pero tambe e caranan di tur esnan cu ta bishita e 
Christmas Fair aki,” Minister Geoffrey Wever a termina bisando. 


Minister Geoffrey Wever: 


San Nicolas a celebra Christmas Fair den grandi 

ESUN cu kere lo ta salba y e esun cu no kere lo ta condena, 
esey ta locual e palabra di Dios ta splica nos hopi cla den 
Juan 3:16-18, no tin distincion di ningun hende, ni tampoco 
e genero moderno, pasobra salbacion ta gratis pero e no 
ta barata, Cristo Hesus a entrega su bida pa nos salbacion. 


Tur hende cu arepenti di henter nan curason, kere y acepta 
Cristo Hesus como nan Señor y Salbador lo ta salba. No 
ta cumbini ningun hende keda sin acepta e plan di salba- 
cion di Dios, pasobra esun cu rechasa Cristo aki na mundo 
tambe lo wordo rechasa pa su Tata cu ta den cielo. 


Si bo bista ta riba hende, bo no por alcansa e salbacion di 
Dios, pasobra hende no por salba ningun hende, solamente 
den Cristo Hesus tin salbacion. Salbacion ta personal, 
ningun hende no por entrega nan bida na Dios pa bo, ta 
un decision cu mester wordo tuma awor cu bo ta na bida, 
pasobra ora bo muri nada mas no por wordo ahusta. 


E lucha entre bon y malo, entre e diabel y Dios, ta pa hende 
rechasa e bondad di Dios y permanece den e scuridad di 
mundo cual na final su destinacion lo ta fierno. 


Aunke e situacion di mundo ta yen di maldad y inmoral- 
idad, Dios ta demostra den su gran amor cu e no kier pa 
ningun hende bay perdi (2 Pedro 3: 9). 


Pasobra e pago di pica ta morto, ma e don di gracia di Dios 
ta bida eterno den Cristo Hesus nos Señor (Romanonan 
6:23). 


Si nos confesa nos pica, Dios ta fiel y husto di pordona 
nos, nos picanan y libra nos di tur inhusticia (1 Juan 1:9). 


Tin solamente un mediador entre Dios y hende y esey ta 
nos Señor Cristo Hesus, pasobra no tin otro manera pa 
yega cerca e Tata sino ta pa medio di e Yiu. Hopi hende 
ta bibando un bida sin Dios, un bida den cual nan ta biba 
pa nan mes, den tur clase di malicia y maldad. Dios tene 
misericordia. Hopi ta esnan cu ta rechasa Dios cu pensa- 
mento y actitud, pasobra e enemigo tin nan gaña y mara 
den inmoralidad y abominacion, y mas tristo cu ta nan kier 
atrae otronan den mesun caminda di perdicion. 


Despues cu nos entrega nos bida na Cristo nos mester 
persevera den caminda di Dios, y asina evita di cay den 


tentacionnan cu mundo ta ofrece, pasobra esun cu perse- 
vera te na final esey lo drenta cielo. Flohera y cobardia lo 
no hereda reino di Dios, ma humildad y disponibilidad lo 
traha caminda di entrada cerca Dios. 


Ta tempo pa nos traha riba nos salbacion, y tambe riba 
salbacion di nos Famia, pasobra e boluntad di Dios ta pa 
nos por bisa manera Josue, ami y mi cas ta sirbi Señor. 
Ma tur esnan cu a ricibi’E na nan E a duna derecho pa bira 
yiunan di Dios, esnan cu ta kere den Su nomber. 


Ta facil pa kere den Señor, ta facil pa glorifica su nomber, 
ta facil pa reconoce y stima Cristo Hesus, pasobra no tin 
otro caminda, Cristo Hesus ta e Rey di Reynan y Señor 
di Señornan. Pero hopi ta scoge pa e caminda hancho 
cu ta hiba na perdicion, y lo wordo decepciona, door di 
a rechasa, neglisha of boluntariamente a nenga Cristo 
Hesus. Pasobra si nos kere den nos curason y confesa cu 
nos boca cu Hesus Cristo ta Señor nos lo ta salba. 


Fortaleza pa Famia 


Sinceramente, Pastor Marcel Balootje 


Salbacion ta gratis pa tur hende 

When tomorrow starts without me, don’t think 
we’re far apart. For every time you think of me, I’m 
right here in your heart. 


It is with our deepest sorrow that we announce 
the passing of our beloved husband, father, 
grandfather, brother, and uncle. 


Romeo Cordell 
Peterson 
“Romy” 
“Pete”, Former Director M.L. King School 


Sunrise January 1, 1943 – Sunset November 30, 2023 


Left to mourn are: 
His loving wife: 
Marlene Peterson 


His children: 
Ryan & Juliet 
Roger & Nina 


His grandchildren: 
Roan & Romeo 


His siblings: 
Mary Peterson†, Monica Peterson†, Leonard Peterson, 
Roland Peterson†, 
Rona Peterson & Molly Peterson. 


His in-laws: 
Lesley & Mayra (CUR), Terrance† & Vivian (CUR), 
Janice† & Hans (NL), 
Margie & Eugene (NL), Cheryl & Hermo (NL), Jo Anne† 
& Jo† (NL). 


His nieces, nephews, cousins & families: Peterson, 
Lejuez, Polak, Bislip, Fernandes Pedra, Every, Harper, 
Wever, Carvalhal, Leone & his colleagues from the M. 
L. King School. 


We apologize if during our moment of grief, we may 
have forgotten to mention any family members. 


Our heartfelt thanks go to Dr. H. Lanting, Zorgmanager 
Miriam Kock and all the caregivers at Huize Maris 
Stella, Section Aloe. 


In memory of Romeo there will be a donation box at 
the funeral for donations to Huize Maris Stella, Section 
Aloe. 


The funeral will take place on Friday, December 15th, 
2023, from 1:00 p.m. until 4:00 p.m. at Aurora Funeral 
Home. Followed by the interment at the Cemetery at 
Sabana Basora. 


We apologize for we will not be receiving 
condolences at home after the funeral. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu inmenso tristesa nos ta anuncia fayecimento di nos 
ser stima: 


Carlota M.E. Ridderstap-Odor 
mihor conoci como “Mama Tica” 
*04-11-1930 - †07-12-2023 


Acto di despedida lo wordo anuncia despues 


“Laga e speransa ku boso tin hasi boso 
contento; 
Persevera den tempo di tribulashon; 
Resa constantemente.” 
Romanonan12:12 


Ta anuncia cu a bay sosega, 
nos tata,welo, ruman, omo, primo,amigo,ruman 
di iglesia 


Raul Anselmo 
de Palm 
*13 januari 1958 - †6 december 2023 


Na nomber di su: 
Mayornan: 
†Anselmo y Ramona de Palm-Flanders 


Yiunan: 
Javier de Palm y Marny van der Lee 
Gerard Franken 


Nieto y Nieta: 
Seth y Aydan 
Avalanna Franken 


Manera Yiunan: 
Sciyenne Naranjo y Sedrick Naranjo 


Nan mama: 
Marceliana (Jenny) Naranjo 


Manera Nietonan: 
Mallox Maduro 
Josciyenne Maduro 
Athenee Maduro 
Johmar Maduro 


Rumannan: 
Gloria y Emiliano Kock y famia 
Patrick y Jasinta de Palm-Maduro y famia 
†Ernie de Palm y yiu na USA 
†Jaqueline Bardouille-de Palm 
Adri y Nancy de Palm-Croes y famia 
Jeanette de Palm 
Alex y Dianne de Palm-Flemming y famia 
Frenk de Palm y famia 
Peter y Esther de Palm-Oudshoorn y famia na 
Hulanda 
Leila de Palm y Marlon van der Linden y famia 


Sobrino y sobrinanan y nan famia na Aruba, 
Hulanda y Merca 


Tantanan: 
Corrie Neuman y famia 
Silvie Flanders y famia 


Primo y primanan na Aruba, Boneiro, Corsow y 
Hulanda 


Su bon amigonan: 
Erwin y Yosmar Maduro-Sneek y famia 
Su bon amigo na Washington DC, Sargento 
Pascual Ras. 
Rumannan di Iglesia Aliansa Nobo y tur su bon 
amigonan den Cristo 


Ta invita pa acto di entiero cu lo tuma lugar 
diamars 12 di december di 2or atardi lo tin 
oportunidad pa condoleer na Aurora Funeral 
Home, pa 4or atardi lo sali pa Santana Sabana 
Basora. 


Nos disculpa si den nos tristesa nos por a lubida 
un of otro persona. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso tristesa pero conforme cu boluntad di 
Dios nos ta anuncia fayecimento di nos ser stima: 


Sra. Reginita 
Kelly-Geerman 
Mihor conoci como “Nene” 
05-08-1940 - 08-12-2023 


Vda di †Marco Kelly 


Mayornan: 
†Ignacio 
†Luisa Geerman-Werleman 


Yiunan: 
Lucrecia Kelly y Haime Wiersma 
Ester y Javier Ramirez-Kelly 
Robert Kelly 
Susan Kelly y Edgardo Magliocchi 


Nieto y nietanan: 
Anthony Franken, Frances Franken y Karina Bello- 
Otero, Su-Anne Henriquez, Catherine y Bryan 
Thiel-Ramirez, Sueli Kelly y Cinthia Quant, Jonathan 
Ramirez y Laura Leo 


Bisanieta y bisanietonan: 
Surianni Henriquez, Matthew y Franklin Franken, 
Clayten y Zayxion Thiel 


Rumannan: 
Graciela “Chia” Geerman 
†Anastacio y Lucrecia Geerman 
Ana Maria y Techi Briesen 
Juliana “Juju” Geerman 
†Nicolaas “Cochi” Geerman 
Bernardo “Benny” Geerman 
Cyril “Ciro” Geerman 
†Elisabeth Geerman 


Subrina y subrinonan: 
†Martin Briesen, Virgilio “Buchi” Briesen, Gina 
Werleman y famia, Bernadeta “Eta”, Johnny 
Croes y famia, Rudolfo “Quito”, Maricella Briesen y 
famia, Lidia, Tico Kelly y famia, Leo, Zulaika Briesen 
y famia, Omiria, Milko Lo-Asioe y famia, Sheritza 
Geerman y famia 


Ex-yerno: 
Alfonso Henriquez 


Primo, prima, iha, comer, comper, bisiñanan 
stima, cu ta hopi pa menciona. 


Demas famia: 
Geerman, Kelly, Werleman, Ramirez, Henriquez, 
Franken, Croes, Lo-Asioe, Boekhoudt, Thiel, 
Martijn, Tromp, Hernandez, Ras, Dirksz, Wiersma, 
Magliocchi, Leon, Fingal, Rombley, Jansen, Garcia 
y Quant. 


Nos ta pidi disculpa si den nos tristesa nos por a 
lubida algun ser keri. 


Acto di entiero lo tuma lugar diamars 12 di 
december di 9or pa 11or di mainta na Misa 
Imaculada Concepcion na Santa Cruz. Despues 
saliendo pa santana Santa Maria, Santa Cruz. 


Nos ta lamenta cu despues di entiero no por ricibi 
bishita di condolencia na cas. 


Dialuna, 11 December 2023 
AWEMainta 
OBITUARIO 
21 


The Lord is my shepherd, I lack nothing. He makes 
me lie down in green pastures, he leads me beside 
quiet waters, He refreshes my soul. He guides me 
along the right path for his name’s sake. - Psalm 23 


With deep sorrow, the wife Nora Pitman-Defoe 
announces the passing of her husband. 
Gilles Pitman 
*04-08-1921 - †02-12-2023 


The cremation service will be held at the Aurora 
Funeral Home on Friday, December 8, 2023, 
from 9:00 to 11:00 am 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, pa mi bolbe haña 
forsa”. - Salmo: 23 


Cu dolor na nos curason, nos ta participa 
fayecimento di nos ser stima: 


Marie Cathrine Bolaño 
Pelaez - Theophile 
Cariñosamente yama “Cathy” 
*13-11-1956 - †07-12-2023 


Acto di entiero lo wordo anuncia despues 


Lagrima y flornan por seca, su recuerdonan y 
tur loke e la haci y significa pa nos, cu lo keda 
graba pa semper den nos mente y curazon. 
“Cerca Dios mi alma ta na paz, ta di Dj’e mi 
salbacion ta bin”. - Salmo 62:1 


Cu honda pena pero conforme cu boluntad 
di Dios nos ta anuncia fayecimento di: 


Mateo Geerman 
mihor conoci como: “Theo” 
*21 September 1949 - †07 December 2023 


Na nomber di su: 
Mayornan: 
†Sylvestre Geerman 
†Maria Auxiliadora Geerman Hernandez 


Rumannan: 
Jacobo (Coby) & Myrna Geerman 
†Angelina Tromp Geerman 
Margarita (Rita) Geerman 
Ana Geerman & Thomas Farro 
†Dora Imelda Tromp Geerman & Hubert 
Tromp 
Edwina (Tina) Libier Geerman 
Julie & Henry de Cuba 
†Vito Geerman 
Roberto & Migdalia Geerman 
†Victor (Vicky) Geerman 
Minerva Geerman & Eric Webb 


Subrino y subrinanan: 
Ruben, Susanne, Angèle, Patrick, Walter, 
Ryan, Lisa, Angella, Iraida, Palmira, Kevin, 
Aymon, Urbin, Jaysmuel, Ashwin, Isaiah, 
Jerhnon, Robert, Kimberly, Jessica 


Primo y primanan 


Y demas famia: 
Geerman, Hernandez, Peña, Farro, Tromp, 
Libier, de Cuba, Maduro, van Taarling, Croes, 
Balentien, Schouten, Vis, Zuluaga, Webb, 
Calderón, Ras, Ruiz, de Kort, Lampe, Greaux, 
Rollock, Henriquez, Yarzagaray, Thijsen, Kock, 
Kelly, de Mey, Jacobs, Hernandez Moreno, 
Vlaun, Wever, Cybulkiewicz, Berfelo, Heldens, 
Andreus, Linscheer 


Kier a invita tur amigo, bisiña y conocir 
pa asisti na e acto di despedida cual lo 
tuma lugar Diamars 12 di December 2023 
cuminsando for di 9or di mainta na Pray 
Funeral Home na San Nicolaas y un respons 
pa 10:30 sigi pa e cremcion den seno familiar. 


Nos ta lamenta cu no lo por ricibi bishita di 
condolencia na cas. 


Si den nos tristesa nos a lubida un of otro 
miembro di famia nos ta extende nos mas 
sincero disculpa 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu inmenso tristesa na nos curason, pero 
conforme cu boluntad di Dios, nos ta anuncia 
fayecimento inespera di: 


Shahier Kransen 
mihor conoci como “Chino” 
*26-10-1985 - †04-12-2023 


Na nomber di su: 
Mayornan: Sra: Maria Kransen 
Sr. Clifton Ahlip y famia 


Ruman: Jeann Marjan Kransen 
Sobrina: Jady Anne Kransen 


Tantanan y Omonan: 
Roberto Kransen y Maxima y famia 
†Anna Vrolijk-Kransen, †Nel Vrolijk y famia 
†Joaquin y Romana Kransen y famia 
Sira y Ronny D’ abrue y famia na Merca 
Mario y Angela Kransen y famia 
Alesio y Silvia Kransen y famia 
Sita y Roochi Werleman y famia 
Marcia Kransen y yiu 
Magriet Kransen 


Padrino y Madrina:†Oscar Vrolijk y Magriet Kransen 


Primonan y primanan: Aruba – Hulanda – Merca 
Amigonan y Amiganan 


Amigo di cas: Hubert Santiago 


Staf y personal y coleganan di Romar Trading 


Demas famianan: 
Kransen-Ahlip-Koolman-Vrolijk-Geerman-d’Abrue- 
Croes-Werleman-Yarzagaray-Dirksz-Orman-Kelly- 
Dijkhoff-Anez-Nava-Quandt-Ras-Tromp-Croes- 
Almari-Santiago-Adams 


Acto di entiero ta tuma lugar na Aurora Funeral 
Home, dialuna 11 di december 2023 di 2’or pa 
4’or di atardi y depues lo sali pa Santa Central na 
Sabana Basora. 


Depensanos si den nos tristesa nos por a lubida 
algun famia y of conocir. 


Despues di entiero nos no ta ricibi bishita nas cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Conforme cu boluntad di Dios, nos ta anuncia 
fayecimento di: 


Alba Luz Ortiz Añez 
Mihor conoci como Alba/Albita 
*30-11-1952 - †02-12-2023 


Na nomber di su: 
Yiu na Colombia: 
Jhon Ortiz Añez 


Nietanan na Colombia: 
Alba Lucia Ortiz, 
Daniela Andrea Ortiz 
Jhojaima Ortiz 


Rumannan na Colombia: 
Feligno Ortiz y Famia 
Luz Dari Ortiz y Famia 
Yolanda Ortiz y Famia 
Carlos Ortiz y Famia 
Jaime Ortiz y Famia 
Maria Elena Ortiz y Famia 
Luis Baraona y Famia 


Su primonan na Aruba 
†Eudiosia Richardson-Sardá y famia 
Lourdes Sardá y famia 
†Isaura Krozendijk-Sardá y famia 


Su comer Keyla Maduro, su amigonan Viviana, 
Dacier y Marino 


Su ihanan, amigonan, compernan, su bisiñanan, su 
ex coleganan di Windcreek Hotel (ex Renaissance 
Hotel), y demas famianan Ortiz, Añez, Cobo, 
Sardá, Richardson, Krozendijk, Fernandes-Perna, 
Rivadeneira, Zambrano, Pimienta 


Despensa nos si den nos tristesa nos por a lubida di 
menciona algun conocir of famia. 


Acto di despedida lo tuma lugar diamars 12 di 
december 2023 di 7 or pa 9 or di anochi na Aurora 
Funeral Home. Cremashon lo tuma lugar den seno 
familiar. 


Nos ta lamenta cu despues di despedida nos no 
por ricibi bishita di condolencia na cas. 


